google/wiki40b huggingface dataset:
Zakuleu

Istorija

Mamiai šiose teritorijose gyveno nuo gana senų laikų, o miesto vietoje pastovi gyvenvietė susiformavo apie V a. Jau klasikiniu laikotarpiu, veikiant šiaurėje esančiai Teotihuakano (o ne Majų) kultūrai, mieste susiformavo valstybingumas, buvo statomos piramidės.
Labiausiai miestas ir jo valdoma mamių valstybė suklestėjo poklasikiniu laikotarpiu (po X a.). Tuo metu mieste buvo pastatyta daug naujų statinių. Miestas tapo mamių šventąja vieta ir sostine.
XV a., gretimą kičių Kumarkacho karalystę valdant K’iq’ab' (~1435–~1475), mamių karalystė buvo įtraukta į kičių valstybės sudėtį. Tuo metu miestas ir įgavo kičišką Zakuleu pavadinimą. Po šio valdovo mirties, mamiai vėl išsilaisvino.
Jau tuo metu Zakuleu gyventojų skaičiumi lenkė kitas mamių miestas – Xinabahul (dab. Huehuetenango). Tačiau 1525 m., po Meksikos užkariavimo, Pedro de Alvarado pasiekus mamių teritoriją, šie iš savo miesto pasitraukė į įtvirtintą Zukuleu. Ten, vadovaujami Kayb’il Balam ėmė priešintis. Atmušus ispanus, šie apsupo tvirtovę ir po ilgalaikės apsupties mamiai pasidavė. Zakuleu buvo apleistas.
Žemietijos maršalka

Žemietijos maršalka (lenk. Marszałek ziemski, lot. mareschalus, comitiorum director) – vienas aukščiausių Lietuvos Didžiosios kunigaikštystės ir Abiejų Tautų Respublikos žemietijų valdžios pareigūnų.
Pareigybę įsteigė Vladislovas Jogaila apie 1398 m. Žemietijos maršalką karalius skirdavo iš 4 kandidatų, kuriuos atrinkdavo žemietijos seimelis. Lenkijos karalystėje tokių pareigų nebuvo.

Įgaliojimai

1409 m. karo atveju žemietijos maršalkai buvo suteikti tokie pat įgaliojimai, kokius turėjo Karūnos kaštelionas. Žemietijos maršalka surinkdavo pašauktinių kariuomenę ir atvesdavo ją į vaivados paskirtą vietą. 1631 m. žemietijos maršalkos įgaliojimus apibrėžė seimas savo konstitucija.
Žemietijos maršalka taip pat buvo teismo pareigūnas ir turėjo teisę teisti žemietijos teisme.
Trasa Hermanos Rodrigues

Istorija

Trasa pastatyta 1962 metais. Jau 1963 įvyko pirmosios Formulės 1 Meksikos Grand Prix lenktynės. Nuo 1970 trasoje Formulės 1 Meksikos Grand Prix lenktynės nevyko, dėl žiūrovų saugumo. 1986 trasa grįžo į Formulės 1 kalendorių. trasos dangos paviršius yra nelygus. Pasižymi ilga tiesiaja ir „greitu“ paskutiniu posūkiu prieš ją. Po 1992 sezono dalį trasos užima beisbolo stadionas. Trasoje vyksta NASCAR ir Champ Car lenktynės.

Adresas

Av. Patriotismo 586

03800 San Pedro de los Pinos

Mexico City

Mexico
Pelno mokestis

Pelno mokestis (įmonių pelno mokestis) – mokestis, renkamas nuo juridinių asmenų pelno. Pelno mokestis apskaičiuojamas nuo juridinių asmenų pajamų atėmus išlaidas, amortizaciją ir kartais investicijas į gamybą, mokslinius tyrimus, labdarai skiriamas sumas. Lietuvoje nuo skirtų labdarai iki 2 % pelno, mokesčio mokėti nereikia.

Tarifai Lietuvoje

Nuo 2010 metų bazinis pelno mokesčio tarifas mažinamas nuo 20 iki 15 proc., o mažoms įmonėms (kuriose dirba ne daugiau 10 žmonių ir mokestinio laikotarpio pajamos neviršija 500 tūkstančių litų) pelno mokesčio tarifą - mažinamas iki 13 proc.
Mikalavo valsčius

Mikalavo valsčius buvo dabartinės Baltarusijos ir Lietuvos teritorijoje. Centras – Mikalavas (lenk. Michałowo, Mikailiškės???).
Juozas Rimkus (1960)

Biografija

2004 m. baigė Lietuvos žemės ūkio universitetą, agronomas. Kelmės rajono savivaldybės administracijos žemės ūkio skyriaus vedėjas.
Lietuvos valstiečių liaudininkų sąjungos Kelmės rajono skyriaus narys. 1990–1995 m. Kelmės apylinkės tarybos narys, 2007 m. (atsisakė mandato) ir nuo 2011 m. Kelmės rajono savivaldybės tarybos narys.
Laimėjo 2016 m. Lietuvos Respublikos Seimo rinkimuose.
Sutuoktinė Salomėja, vaikai Laimonas, Evaldas.
Balzamas

Balzamas yra terminas, naudojamas apibūdinti įvairiems tradiciniams Rytų Europos, didelio alkoholio kiekio (40-45%) vaistažolių likeriams. Iš pradžių naudotas medicinos tikslais.
Vilniaus lopšelis-darželis „Saulėgrąža“

Istorija

Vilniaus lopšelis-darželis Nr. 140 įsteigtas 1983 m. rugpjūčio 1 d. Vilniaus liaudies deputatų tarybos Vykdomojo komiteto sprendimu Nr. 315. Vilniaus miesto tarybos 1998 m. vasario 4 d. sprendimu Nr. 128 darželiui suteiktas „Saulėgrąžos“ pavadinimas.
Česlovas Milvydas

Biografija

Č. Milvydas mokėsi Šiaulių gimnazijoje. 1894 m. baigė Maskvos universiteto juridinį fakultetą. Vertėsi advokato praktika Šiauliuose. Turėjo nuosavos žemės. Priklausė Konstitucinei demokratinei  partijai.
1906 m. kovo 26 d. buvo išrinktas Kauno gubernijoje į Rusijos imperijos I-ojo šaukimo Valstybės Dūmą. Dūmoje priklausė Vakarinių pakraščių grupei. Dirbo pilietinės lygybės bei finansų komisijose. Dalyvavo diskusijose žemės ūkio klausimais.
Apie Č. Milvydo tolesnį likimą, jo mirties datą patikimų žinių neturima.
Radiškis

Aplinkinės gyvenvietės

ANYKŠČIAIUTENAUKMERGĖŽemaitkiemis
Rima Čelkonienė

Biografija

2006 m. baigė Lietuvos žemės ūkio akademiją, agronomė.
Alytaus rajono savivaldybės Pivašiūnų seniūnijos seniūnė, Lietuvos savivaldybių seniūnų asociacijos narė.
Tėvynės sąjungos, nuo 2008 m. Tėvynės sąjungos – Lietuvos krikščionių demokratų narė. 2000 m., 2004 m. ir 2011 m. (atsisakė mandato) Alytaus rajono savivaldybės tarybos narė. 
Sutuoktinis Albinas, vaikai Simonas, Justas, Augustė.
Septynios mirtys katės akyse

Turinys

Jauna mergina vardu Karinga nekviesta atvažiuoja į savo tetos namus Škotijoje, kur sutinka dar keletą savo giminaičių, tarp kurių ir motiną. Atmosfera gana slogi ir mergina išgirsta, kaip teta įkalbinėjama parduoti savo nuosavybę, tačiau niekaip nesutinka. Netrukus prasideda paslaptingos žmogžudystės, kurių aukomis viena po kito tampa svečiai, tarp jų – ir Karingos motina. Pagrindiniu įtariamuoju tampa šeimininkės sūnus, jau anksčiau gulėjęs psichiatrinėje ligoninėje...
Žiema

Žiema – vienas iš keturių metų laikų vidutinio klimato zonose. Ji pasižymi žemesne oro temperatūra ir trumpesnėmis dienomis, nei kitais metų laikais. Toliau nuo pusiaujo žiemą dažnai iškrenta sniegas.
Žiemos pradžia ir pabaiga dėl kultūrų skirtumų laikomos skirtingu metu. Šiuolaikiniu meteorologiniu požiūriu, Šiaurės pusrutulyje žiema laikomi gruodžio, sausio ir vasario mėnesiai, o Pietų pusrutulyje – birželis, liepa ir gegužė. Bet kai kuriose Europos ir Azijos rytų kultūrose, žiemos pradžia laikomas lapkričio mėnuo.
Dubininkai

Istorija

1589 m. minimi Dubinincken. Miestelis kūrėsi prie kelio iš Geldapės į Romintos girią, jos pietiniame pakraštyje. Dubininkai iki XVIII a. pirmosios pusės didžiosios vokiečių kolonizacijos buvo kompaktiškai lietuvininkų gyvenamų apylinkių centras, Dubininkų parapija – viena piečiausių Mažojoje Lietuvoje. 1620 m. pastatyta pirmoji, 1904 m. jos vietoje – antroji evangelikų liuteronų bažnyčia, abi mūrinės.
XIX a. į šiaurę nuo Dubininkų iš Geldapės nutiestas geležinkelis. 1914 m. lapkričio mėn. prie miestelio įvyko rusų ir vokiečių kariuomenių kautynės, žuvusieji palaidoti miestelio Brolių kapuose. 1939 m. buvo 404 gyv. 1962 m. įkurta Dubininkų Šv. Andriaus Bobolio parapija.

Lietuviai

Iki XVIII a. dauguma parapijiečių buvo lietuvininkai, nemažai apsigyveno lenkų (mozūrų), nuo XVIII a. daugėjo vokiečių ir suvokietėjusių lietuvininkų bei lenkų. Pamaldos laikytos lietuvių, vokiečių ir lenkų kalbomis. Pagal oficialią statistiką, 1878 m. iš 5345 parapijiečių lietuviškai kalbėjo tik apie 500 žm. (9,4 %). Lietuviškai pamaldas nustota laikyti apie 1908 m., nes visi lietuvininkai jau kalbėjo vokiškai. Dėl po Antrojo pasaulinio karo įvykusių nacionalinės sudėties pakitimų (senieji gyventojai buvo iškeldinti) Dubininkuose ir apylinkėse gyvena beveik tik lenkai.
Vedanta

Vedantos šaknys

Visos vedantos formos kilo iš Upanišadų (Vedų komentarai, tariama pabaiga ir esmė). Vedanta savyje talpina Upanišadų tezių ir Vedų tekstų sistemą. Šiai sistemai būdingas mistiškumas ir ezoteriškumas. Vedantoje manoma, kad Vedos egzistavo prieš pasaulio pradžią ir atsirado iš Brahmano kvėpavimo. Dalis vedantiškos filosofijos yra kildinama iš keleto senųjų Aranjakų.
Lietuvos sveikatos mokslų universitetas

Istorija

Universitetas LR Seimo nutarimu įkurtas 2010 m. birželio 30, susijungus dviem aukštosioms mokykloms – Kauno medicinos universitetui ir Lietuvos veterinarijos akademijai.
LSMU yra stambiausia universitetinio pobūdžio sveikatos specialistų rengimo mokykla Lietuvoje. Jos studijų ir mokslinio darbo tradicijos siekia Vytauto Didžiojo universiteto Medicinos fakulteto, vėliau tapusio Kauno medicinos institutu, laikus.
2013 metais Vilijampolėje atidaryta LSMU mokykla.

Studijos

Universitete vykdomos trijų pakopų studijos: pirmosios (pagrindinės universitetinės), antrosios ir trečiosios. Nepertraukiamos studijos, apimančios pirmąją ir antrąją pakopas, vadinamos vientisosiomis. Baigusiesiems nuosekliąsias pirmosios, antrosios pakopos ar vientisąsias universitetines studijas suteikiamas kvalifikacinis (bakalauro arba magistro) laipsnis ir (arba) profesinė kvalifikacija. Studijos vykdomos nuolatine ir ištęstine studijų forma.
Adra

Istorija

Miestą įkūrė finikiečiai VIII a. pr. m. e. Tuomet jis vadintas Abdera. Vėliau valdė graikai, romėnai, arabai. Yra arabų įtvirtinimų, pilies griuvėsių.
Konstantinas Porcijanka

Biografija

Konstantinas Porcijanka gimė 1793 m. Pastovio mieste Minsko gubernijoje bajorų šeimoje. Gimtajame mieste baigė gimnaziją.
1813 m. įstojo į Vilniaus universitetą studijuoti medicinos. Studijas sėkmingai baigė. 1819 m. apsigynė daktaro disertaciją apie lūpų vėžį. Tai buvo viena pirmųjų disertacijų iš Onkologijos.
Pasiliko dėstyti minėtame universitete. Ėjo Vilniaus universiteto chirurgijos ir okulistikos katedros adjunkto pareigas, 1826 m. tapo profesoriumi. Nuo 1826 m. vadovavo Chirurgijos klinikai. 1832–1841 m. buvo Vilniaus medicinos – chirurgijos imperatoriškosios akademijos profesorius.
Taip pat vadovavo medikų draugijai, buvo jos viceprezidentas, prezidentas.
Vilniaus universitete dėstė bendrąją terapiją, farmakologiją, toksikologiją, medicinos istoriją.
Atlikdavo sudėtingas operacijas. Pirmasis suskaldė inkstų akmenis ir juos išėmė, dėl to laikomas urologijos pionieriumi.
Parašė apie 20 mokslo darbų.
Mirė 1841 m. Vilniuje, palaidotas Bernardinų kapinėse.

Šeima

Žmona Klementina iš Jasinskių. Konstantinas ir Klementina Porcijankos susituokė 1821 m. balandžio mėn.  Vilniaus šv. Jonų bažnyčioje, išaugino keturis vaikus: sūnus Konstantiną ir Andrių bei dukteris Sofiją ir Pauliną.
Kazys Vitkus

Kazys Vitkus (1921 m. kovo 4 d. Dembinėje, Kėdainių raj. – 1995 m. sausio 5 d. Panevėžyje) – lietuvių teatro ir kino aktorius, J. Miltinio mokinys, Panevėžio dramos teatro fotografas ir metraštininkas: rinko publikacijas apie Panevėžio dramos teatrą, fotografavo spektaklius.
1939 – 1940 m. lankė Kauno darbo rūmų teatro vaidybos studiją. Nuo 1940 m. – Panevėžio dramos teatro aktorius. Nuo 1959 m. vaidino ir kine.
Klyksmas (filmas)

Siužetas

Filme pasakojama apie Sidnės Preskot šeimos dramą ir paslaptingus žmonių nužudimus sukeliamos žudiko su vaiduoklio kauke. Filmo pabaigoje paaiškėjo jog žudikai tai Sidnės vaikinas Bilis ir jo draugas Stju (Klyksme 3 paaiškėja, kad pirmoje dalyje buvo dar vienas žudikas).

Apdovanojimai

Filmas pelnė geriausio filmo apdovanojimą 1997 m. MTV kino apdovanojimuose ir 3 Saturn Awards apdovanojimus įvairiose nominacijose.
Meinkūnas

Meinkūnas, arba Meino meškėno veislės katė (angl. Maine Coon) – viena populiariausių naminių kačių (Felis catus) natūralių veislių pasaulyje. Tai pačios stambiausios naminės katės - patinai vidutiniškai sveria 5,5–9,0 kg (stambiausi iki 12 kg.), patelės 4,0–6,5 kg. Jų kūno ilgis (matuojant su uodega) iki 1,2 m. 2010 m. į Gineso rekordų knygą buvo įrašytas šios veislės patinas, vardu „Stewie“, kurio kūno ilgis siekė 123 cm.
Šios veislės katės bręsta lėtai – maždaug iki trečiųjų gyvenimo metų.

Istorija

Meino meškėno katės pavadinimas kilęs nuo Meino valstijos, kur veislė atsirado, o meškėno, nes žieduotos šių kačių uodegos ilgais krintančiais plaukais panašios į meškėno. Meino meškėno kačių protėvius atsivežė jūreiviai. Buvo ir tebėra įprasta į ilgas jūrų keliones pasiimti kačių, kad jos neleistų laive veistis žiurkėms ir pelėms. Pusiau ilgaplaukės katės galėjo atsirasti Šiaurės Amerikoje su jūrų keliautojais iš Anglijos ar Skandinavijos ir čia poruotis su vietos trumpaplaukėmis katėmis. Vieningai sutinkama, jog Meino meškėno veislės katės yra turkų angoros giminaitės.
Meino meškėno veislės katės parodose JAV dalyvavo jau nuo 1985 m. ir buvo labai populiarios, kol britai įvežė persų ilgaplaukes. Dabar „meškėnių“ parodose gerokai mažiau, bet jos išlieka mylimos kačių augintojų.
1951 m. kačių augintojai įkūrė Centrinį Meino kačių klubą ir pradėjo rengti vien šios veislės kačių parodas. Netrukus šiomis katėmis susidomėjo ir kitų šalių gyventojai ir Meino meškėno katės ėmė dalyvauti parodose Europoje.

Charakteris

Šios katės neužgaidžios, mėgsta draugiją, yra gero būdo. Puikios medžiotojos. Gerai sugyvena su kitomis katėmis ir šunimis, jei nuo mažens augo kartu. Gerai jaučiasi tiek nuosavame, tiek daugiabučiame name. Mėgsta žaisti, tačiau kartais būna labai tyli, vangi. Daugumai patinka glostymas, glamonės ir šukavimas.

Fizinės savybės

Meino meškėno veislės katės – stambiausios naminės katės. Raumeningo kūno ilgis didesnis už aukštį, krūtinė plati. Kojos vidutinio ilgumo, tarp letenėlių pirštų auga plaukų kuokšteliai. Būdinga ilga uodega. Galva vidutinio pločio, aukštais skruostikauliais. Iš profilio matyti, kad nosis kiek įlinkusi, bet nedaug. Ausys didelės ir plačios. Iš ausų kyšo plaukai. Didžiulės akys elipsės formos, įkypos. Kailis tankus, pusiau ilgas plaukas daug ilgesnis ant pilvo, šonų ir uodegos. Kailis susiformuoja katei sulaukus aštuoniolikos mėnesių amžiaus, kartais ir vėliau.
Meino meškėno katės būna tik gamtinių paprastų naminių kačių spalvų. Raštai ir spalvos labai įvairūs: juoda, melsva, rausva, kreminė, kartais su baltais lopais, raina, su sidabrišku poplaukiu.
Avižienių gimnazija

Istorija

Avižienių aštuonmetė mokykla įkurta 1964 m. rugsėjo 12 d. Mokinių skaičius sparčiai augo, todėl netrukus tapo ankšta ir nuo 1970 m. pradėta dirbti dviem pamainom. Išaugo mokytojų skaičius. Mokykla tapo viena iš geriausių aštuonmečių mokyklų Vilniaus rajone. Nuo pat susikūrimo pradžios mokykloje buvo lenkiškos, lietuviškos ir rusiškos klasės.
Naujasis mokyklos priestatas duris atvėrė 1979 m. Tada senojoje mokykloje įsikūrė pradinių klasių mokiniai, biblioteka, technologijų kabinetai, valgykla, o naujojoje tęsė mokslus 5-8 klasių mokiniai. Į trečiąjį aukštą perkelti fizikos ir chemijos kabinetai. Kūno kultūros pamokos ir sportinė veikla vyko erdvioje sporto salėje. Vykstant švietimo reformai, mokykla reorganizuota į devynmetę, vėliau – į nepilną vidurinę, nuo 1988 m. – į vidurinę. 1990 m. mokykla išlydėjo pirmą abiturientų laidą.
Nuo 1998 m. mokykloje vykdomas profilinis mokymas, yra du profiliai (humanitarinis ir realinis), 4 pakraipos: šiuolaikinių kalbų, socialinių mokslų, tiksliųjų mokslų, gamtos mokslų.
2006 m. Nacionalinės Slovakijos Respublikos Tarybos rinkimai

2006 m. Nacionalinės Slovakijos Respublikos Tarybos rinkimai vyko 2006 m. birželio 17 d. Juose šešios partijos peržengė 5% barjerą ir gavo vietas parlamente. Daugiausia balsų surinko Robert Fico vadovaujama Kryptis – socialdemokratija, kuri vėliau sudarė koalicinę vyriausybę.
NEC

Istorija

Įkurta 1899 m. liepos 17 d. kaip bendroji japonų ir amerikiečių („Western Electric“) įmonė. Tai buvo pirmoji japonų įmonė, kurios dalį kapitalo valdė užsieniečiai. Specializavosi telefonų ir jungiklių gamyboje.
„NEC“ taip pat gamino integrinius grandynus, superkompiuterius, asmeninius kompiuterius, monitorius, išorinius įrenginius ir kt. Tiekė mikroschemas žaidimų konsolių gamintojams, taip pat buvo sukūrusi keletą savų, kaip kad TurboGrafx-16 ir PC-FX.
Stasys Vilkas

Biografija

1949 m. baigė Klaipėdos pedagoginę mokyklą. Nuo 1950 m. Klaipėdos srities laikraščio „Tarybinė Klaipėda“ redakcijos literatūrinis darbuotojas, laiškų skyriaus vedėjas. Nuo 1954 m. iki 1970 m. – Lietuvos radijo visuomeninių-politinių laidų, laidų užsieniui redakcijų vyriausiasis redaktorius, 1970–1986 m. savaitraščio „Kalba Vilnius“ vyriausiasis redaktorius, 1986–1989 m. – Lietuvos radijo ir televizijos Komercijos ir užsienio ryšių direkcijos redaktorius.
1950–1951 m. Klaipėdos srities jaunųjų rašytojų sekcijos pirmininkas, nuo 1960 m. – Lietuvos žurnalistų sąjungos narys.
Stanislovas Laurinavičius

Biografija

1968–1973 m. studijavo Vilniaus universiteto istorijos fakultete.
1974–1983 m. Ukmergės internatinės mokyklos direktoriaus pavaduotojas, nuo 1983 m. direktorius, Ukmergės vaikų globos namų direktorius.
Nuo 1990 m. Lietuvos demokratinės darbo partijos narys, Ukmergės rajono tarybos pirmininkas, nuo 2001 m. Lietuvos socialdemokratų partijos Ukmergės rajono skyriaus narys, LSDP tarybos narys, 2001–2005 m. Ukmergės skyriaus pirmininkas.
1997–2003 m. ir 2003–2004 m. Ukmergės rajono savivaldybės tarybos narys, 2000–2003 m. valdybos narys, Švietimo, kultūros ir sporto komiteto pirmininkas.
Vytautas Karnila

Biografija

1996 m. baigė Vilniaus Gedimino technikos universitetą, ekonomistas.
UAB „Trakų autobusai“ direktorius.
Naujosios sąjungos Trakų rajono skyriaus narys. 2011 m. (mandato atsisakė) Trakų rajono savivaldybės tarybos narys.
Boravskių Avisa

Istorija

Nuo V a. pr. m. e. iki XIII a. šiose vietovėse gyveno lietuviams artima baltų tauta – jotvingiai. Nuo 1569 m. iki 1795 m. kaimas priklausė Abiejų Tautų respublikai. 1426 m. gruodžio 8 d. Mazovijos kunigaikštis Janušas I Senasis suteikė 10 valakų žemės šioje gyvenvietėje broliams Dobislavui, Stanislavui ir Mikalojui iš Borovo. Gyvenvietė buvo pavadinta Borawskie Dobki. 1428 m. nuosavybes teises šių žemių savininkams įtvirtino kunigaikštis Vladislavas I Plockietis. 1439 m. kunigaikštis Vladislavas I Plockietis suteikė 20 valakų žemę Mikalojui iš Boravskių Dobkuvo prie Visos upės. Nuo tada kaimas pradėtas vadinti Borawskie a Wissa (Boravskiai prie Visos). 1550 m. nuosavybes teises broliams Boravskiams įtvirtino karalius Žygimantas Augustas.
Listerine

Istorija

Iš pradžių prekės ženklas priklausė kompanijai „Lambert Pharmacal“ (kuri vėliau tapo „Warner-Lambert“).
2006 m. gruodį įsigijusi „Pfizer“ vartotojų sveikatos apsaugos padalinį, Listerine gamyba ir pardavimu užsiima kompanija Johnson & Johnson.

Sudėtis

Aktyvosios Listerine sudedamosios dalys – mentolis, timolis, metilo salicilatas ir eukaliptas. Jų kombinacija pasižymi antiseptiniu veikimu, manoma, jog metilo salicilatas taip pat turi ir priešuždegiminį efektą. Paskanintame Listerine yra 21,6 proc. etanolio, „Listerine Gold“ (originaliame) etanolio koncentracija – 26,9 proc. Esant tokiai koncentracijai skalavimo skystyje, etanolis veikia kaip aktyviųjų sudedamųjų dalių skaidytojas.
Maisto ir Vaistų administracijos patarėjų grupė rekomendavo, kad Listerine burnos skalavimo skysčio aktyviosios sudedamosios medžiagos būtų pažymimos kaip pirmos kategorijos (saugios ir efektyvios), kovojančios prieš ėduonį ir uždegimą.
Gydymo efektyvumą lemia 4 eteriniai aliejai, įeinantys į alkoholio bazę ir galintys prasiskverbti pro dantų akmenų biosluoksnį, todėl Listerine gali prasiskverbti į ląstelės sieneles kur kas efektyviau nei bet kuris kitas burnos skalavimo skystis. Dėl šios priežasties skalavimas gali sumažinti dantų apnašų lygį net 52 proc. daugiau nei jų valymas vien dantų šepetuku ir siūlu. Listerine geriausiai veikia naudojant jį kartu su siūlu ir šepetuku, tačiau jokiu būdu ne kaip jų pakaitalas.

Efektyvumas

Papildomas burnos skalavimas vandeniu padeda mažinti dantų apnašas (akmenis) ir dantenų uždegimą vaikams, taip pat mažina dantenų kraujavimo riziką . Vis dėlto dažnas burnos skalavimas vandeniu nėra toks efektyvus ir naudingas kaip Listerine naudojimas kasdienėje burnos higienoje.
2010 m. paskelbto tyrimo duomenimis, atliekant trumpą 30 sekundžių skalavimą su Listerine (mėtinės vanilės skonio) prieš naudojant vietinį anestetiką paciento burnoje, užmaskuojamas nemalonus anestetiko skonis. Tikimasi, kad tai pagerins pacientų savijautą daugelio procedūrų, atliekamų odontologų ir burnos chirurgų, metu.

Saugumas

Buvo susirūpinta, kad alkoholio savo sudėtyje turintys burnos skalavimo skysčiai, tokie kaip Listerine, gali padidinti burnos vėžio riziką. Tačiau Amerikos stomatologų asociacija (ASA) ir Jungtinių Amerikos Valstijų Nacionalinis vėžio institutas (NVI) patvirtino, kad alkoholio turintys antiseptiniai burnos skalavimo skysčiai yra saugūs ir nesukelia burnos vėžio.
Pakartotinių mokslinių tyrimų metu, vykusių 1985, 1995 ir 2003 metais, nustatyta, kad alkoholio savo sudėtyje turintys burnos skalavimo skysčiai nėra susiję su burnos vėžiu.
Jonas Dautartas

Biografija

1923 m. stažavo Valstybės teatre, po metų paskirtas choro artistu ir sufleriu. Teatre dirigavimo meno mokėsi stebėdamas dirigentų Juliaus Štarkos, Juozo Tallat-Kelpšos ir Mykolo Bukšos darbą. 1924–1930 m. mokėsi Kauno muzikos mokykloje
dainavimo ir kontraboso klasėse. 1924–1944 m. Valstybės teatro choro artistas.
1944–1947 m. Kauno muzikinės komedijos teatro chormeisteris ir dirigentas, LSSR operos ir baleto teatro choro artistas. Kurį laiką vadovavo Kauno miesto mėgėjų chorams ir dainavo vyrų kvartete. 1947–1968 m. LSSR operos ir baleto teatro vyr. chormeisteris, 1952–1953 m. teatro direktorius, 1962–1963 m. laikinai einantis direktoriaus pareigas. 1953–1954 m. LSSR kultūros ministerijos Meno reikalų valdybos viršininkas.

Muzikinė veikla

1955, 1960, 1965, 1970 m. respublikinių dainų švenčių konsultantas ir vyr. dirigentas, įvairių meno komisijų narys, chorų apžiūrų ir konkursų žiuri pirmininkas arba narys. Parengė daug užsienio klasikų ir lietuvių kompozitorių operų chorų. Minėtina Modesto Musorgskio „Borisas Godunovas“ (1950 m.), Aleksandro Borodino „Kunigaikštis Igoris“ (1952 m.), Vytauto Klovos „Pilėnai“ (1956 m.) ir „Duktė“ (1960 m.), Balio Dvariono „Dalia“ (1959 m.), Džiuzepės Verdi „Aida“ (1963 m.), Antano Račiūno „Saulės miestas“ (1965 m.), Vytauto Paltanavičiaus „Kryžkelėje“ (1967 m.), Vytauto Laurušo „Paklydę paukščiai“ (1967 m.) ir kt.
Kisieliškė

Istorija

Iki 2015 m. turėjo viensėdžio statusą.
Tarybinis ūkis

Istorija

Tarybiniai ūkiai Lietuvos TSR imti kurti apie 1956 metus. 1958 metais jų buvo 138, 1965 m. – 316.
Visoje TSRS 1990 metais buvo 25 500 ūkių, iš kurių 45 % buvo tarybiniai ūkiai, o 55 % – kolūkiai. Tarybiniai ūkiai daugiausiai dominavo azijinėje TSRS dalyje. Vidutinis tarybinio ūkio plotas sudarė 153 km² – du kartus viršijo vidutinį kolūkio plotą.
Gačionių dvaras

Istorija

Dvarą iš Kuršo kilę baronai Rozenai valdė apie tris šimtmečius.
Išlikę neoklasicistiniai mediniai dvaro rūmai buvo pastatyti 1870 metais pagal inžinieriaus Jano Rozeno projektą.
Dvaro baldai ir meno vertybės ypač nukentėjo I pasaulinio karo metais.
Apie 1940-uosius Rozenų šeima ištremta, o dvaras nacionalizuotas.
Tarybiniu laikotarpiu čia buvo kolūkio kontora, biblioteka, kultūros namai, gyvenamieji butai ir sandėliukai. Vienoje patalpų – net vištidė.
1990 metais dvaro rūmus susigrąžino Lietuvos pilietybę išsaugojęs baronas Antonas Rozenas, kuris, pabėgęs iš sovietinių lagerių, gyveno Lenkijoje.
XXI a. pradžioje Antonas Rozenas dvarą padovanojo sūnui Piotrui Rozenui.
Urjanoba

Istorija

Gyvenvietė kūrėsi čia persikeliant gyventojams iš kaimyninio Dagestano Džabos kaimo dar Rusijos imperijos laikais. 1940 m. Chačmazo žemės komisija oficialiai šią teritoriją atidavė Džaboje veikusiam K. Markso kolūkiui. Tarp Dagestano ATSR ir Azerbaidžano TSR buvo apsikeista nedidelėmis pasienio teritorijomis jų laikinam naudojimui žemės ūkio tikslais. Dagestanas gavo Azerbaidžane laikinai naudotis ganyklų žeme ten laikyti genamiems gyvuliams į žiemavietes. Taip ilgainiui atsirado pastovios piemenų stovyklavietės, iškilo gyvenamieji namai, susikūrė Urjanobos ir Chrachobos gyvenvietės.
1954 m. TSRS Ministrų Taryba Urjanobą laikinai perdavė Dagestanui. 1984 m. Azerbaidžano TSR patvirtino teritorijos nuomą iki 2004 m. Šiam terminui suėjus, keletą metų problema buvo neišspręsta. Po TSRS subyrėjimo kaimo gyventojai įgijo Rusijos pilietybę, nors gyveno kaimyninėje valstybėje. 2010 m. rugsėjo 3 d. susitikę Azerbaidžano prezidentas Heidaras Alijevas ir Rusijos prezidentas Dmitrijus Medvedevas pasirašė sutartį dėl valstybių sausumos sienų nustatymo pagal buvusias Dagestano ATSR ir Azerbaidžano TSR sienas. Ne visi vietiniai gyventojai panoro, kad jų kaimas taptų Azerbaidžano dalimi.
2012 m. Dagestano vyriausybė pranešė planuojanti perkelti į Dagestano teritoriją apie 400 gyventojų iš Urjanobos ir Chrachobos.